cyanic-selkie/wikianc huggingface dataset:
Transport og logistikk
Transport og logistikk er et programområde på videregående trinn 2 (Vg2) innen utdanningsprogrammet teknologi- og industrifag i videregående skole. Kurset kan lede til lærekontrakt mot fagbrev som fagoperatør i kran- og løfteoperasjoner, logistikkoperatør eller yrkessjåfør eller til Vg3 påbygging til generell studiekompetanse som kreves for å gå videre til høyskoler eller universitet.
Suhms gate (Oslo)
Suhms gate (1-19, 2-36) er en gate i bydel Frogner i Oslo. Den går fra Fagerborggata, krysser Kirkeveien på Marienlyst og fortsetter til Apalveien. Gaten fikk sitt navn i 1879 og er oppkalt etter historiker og boksamler Peter Frederik Suhm (1728–1798).
Bergkunst
I parken sørvest for Kjemibygningen, ved krysset til Apalveien, ligger en skålgroplokalitet med fire skålgroper.
Odontispa
Odontispa er en slekt av biller som tilhører familiegruppen bladbiller (Chrysomelidae). Både larvene og de voksne (imago) er planteetere.
Utseende
Små (ca. 2 millimeter), brede, brungule bladbiller, dekkvingene med mørke flekker. Oversiden er tett og nokså kraftig punktert. Antennene består av 11 ledd og er forholdsvis lange og tynne, noe fortykkede mot spissen. Hodet er litt bredere enn langt. Pronotum er rundet, fint punktert. Dekkvingene er mye bredere enn pronotum, nesten jevnbrede og har 8 punktstriper, med tre noe utydelige lengderibber, bredt rundet i spissen.
Utbredelse
Slekten er bare kjent fra Brasil.
Systematisk inndeling
Hispinae inkluderer noen ganger gruppen (underfamilien) skjoldbiller, da som stammen Cassidini, i denne oversikten er den holdt utenfor, og plassert inn i som søstergruppen skjoldbiller. Andre klassifikasjoner plasserer denne gruppen (som Hispini) som en undergruppe av skjoldbillene. Noen ganger blir noen asiatiske slekter også plassert i Chalepini.
Slava Ukrajini
Slava Ukrajini (ukrainsk: Слава Україні!, «ære til Ukraina»), eller Slava Ukraini, er et ukrainsk patriotisk slagord som også brukes som en hilsen.
The Nice Guys
The Nice Guys er en amerikansk krimkomedie fra 2016 regissert av Shane Black. Filmen følger en privatetterforsker og en torpedo som etterforsker dødsfallet til en pornostjerne i 1970-årenes Los Angeles. Hovedrollene spilles av Ryan Gosling og Russell Crowe, mens sentrale biroller spilles av Angourie Rice, Matt Bomer, Margaret Qualley, Keith David og Kim Basinger.
Slava Ukrajini
Uttrykket kom i bruk på begynnelsen av 1900-tallet, da som en hilsen. Det ble siden assosiert med nasjonalistiske krefter under den ukrainske uavhengighetskrigen 1917–1921. I 1930-årene ble begrepet brukt i forbindelse med fascistiske håndbevegelser av tilhengere av Stepan Bandera. Etter andre verdenskrig overlevde setningen som en hilsen blant de som hadde flyktet fra Ukraina til Vest-Europa. I Sovjetunionen ble salutten assosiert med borgerlighet og nazistiske sympatisører. Hilsenen ble dermed forbudt.
The Nice Guys
Den ble ingen publikumsuksess.
Slava Ukrajini
Man svarer på hilsenen med «Herojam slava!» (ukrainsk: Героям слава!, «ære til heltene»).
Etter Russlands invasjon av Ukraina våren 2022 kom hilsenen i utbredt bruk igjen.
Oslo Aliens Cricket Club
Klubben ble startet av Simon Herbert og Nigel Hornby, fra henholdsvis Australia og England, og stilte for første gang lag i serien i 2001. Aliens vant sin første seriekamp i 2003.
Bordtennis under Sommer-OL 2012 – Singel kvinner
Kvinnenes bordtennis under Sommer-OL 2012 fant sted fra 28. juli til 1. august 2012 på ExCeL Exhibition Centre i London.
Priscilla Hannah Peckover
Priscilla Hannah Peckover (født 27. oktober 1833, død 8. september 1931) var en britisk kveker, pasifist og lingvist fra en velstående bankfamilie. Etter å ha bidratt til å oppdra de tre døtrene til sin bror, som var enkemann, ble hun, da hun var i førtiårene, engasjert i fredsbevegelsen. Hun grunnla Wisbech Local Peace Association, som vokste til å ha over 6,000 medlemmer. Hun var aktiv på nasjonalt nivå i Peace Society og arbeidet med pasifistgrupper i flere andre land.
Bakgrunn
Peckover ble født den 27. oktober 1833 i Wisbech i Isle of Ely i Cambridgeshire. Hun var den tredje av åtte søsken. Foreldrene var Algernon Peckover (1803-1893) og Priscilla Alexander (cirka 1803-1883). Hennes bror var Alexander Peckover, 1st Baron Peckover (1830-1919).
Familien var velstående kvekere, bankfolk og filantroper. Hun var privat utdannet, selv om hun i en kort periode gikk på skole i Brighton. Hun viet seg til å oppdra sine tre nieser, etter at broren Alexanders kone Eliza døde i 1862. Den 20. november 1877 ble hun registrert som pastor i Vennenes samfunn.
Lokal aktivisme i Wisbech
Da Peckover var i førtiårene begynte hun å delta aktivt i freds- og reformbevegelser. Etter at jentene hadde vokst opp, flyttet hun til Wisteria House i Wisbech. Det ble hennes hjem for resten av livet.
I 1878 ble hun kjent med E.M. Southeys arbeid med en hjelpeorganisasjon for Peace Society. Hun ble opprørt da hun fikk vite at bare 200 kvinner tilhørte organisasjonen. Hjelpeorganisasjonen godkjente hennes forslag til en kort erklæring: «Jeg tror all krig er i strid med Kristi sinn ... og jeg ønsker å gjøre det jeg kan for å fremme fredssaken», som skulle kunne underskrives av «kvinner i alle posisjoner». Hun begynte en dør-til-dør-kampanje for å be om underskrifter til erklæringen og om støtte til saken med en penny. Peckovers erklæring ble senere oversatt til fransk, tysk, polsk og russisk.
Hun grunnla Wisbech Local Peace Association (WLPA) i 1879, for å oppmuntre kvinner til å kjempe for fred gjennom mekling og nedrustning. Kristen tro var begrunnelsen for å fordømme krig.
Peckover viste seg å være en svært effektiv organisator på grasrotnivå. Hennes bakgrunn fikk henne til å bruke samarbeids- og forsoningsmetoder, i motsetning til den mer defensive og mindre samarbeidende tilnærming som Peace Society tidligere hadde hatt. WLPA hadde over 6000 medlemmer etter ti år. I 1888 omdannet Peckover gruppen til en hjelpegruppe for Peace Society. Grunnen var at organisasjonen ikke ga nasjonalt lederskap som kunne støtte lokal fredsaktivisme.
Peace Societys leder
Våren 1882 overtalte E M. Southey, grunnleggeren av Ladies Peace Association, sin gruppe til å gå ut fra Peace Society og bli med i IAPA. Peckover spilte en sentral rolle i å organisere en ny hjelpeorganisasjonen for damer for Peace Society. Den ble lansert 12. juli 1882.
I løpet av 1880-årene stagnerte Peace Society. Dens Ladies' Peace Association var mye mer dynamisk, og hevdet å ha 9217 medlemmer av sommeren 1885. Av disse tilhørte 4000 Peckovers Wisbech gruppe. I 1889 Peckover ble invitert til å delta i driftsstyret til Peace Society. I stedet valgte hun å bli en av samfunnets visepresidenter.
Andre aktiviteter
I 1880- og 1890-årene reiste Peckover til ulike internasjonale konferanser og arbeidet for Peace Society, dets hjelpeforening for kvinner, Det internasjonale fredsbyrå og IAPA. Peckover tok kontakt med grupper i Frankrike, Tyskland, Skandinavia, Italia, Sveits, Spania og Danmark. Andre lokale avdelinger av Peace Society ble grunnlagt andre steder i Storbritannia og så langt borte som New Zealand og Japan, men Wisbech-avdelingen forble den største og sentrum for bevegelsen.
Louis Barnier fra Nîmes, som grunnla forløperen til den franske Association de la paix par le droit i 1887, møtte Peckover mens han var student i England. Av kvekerne ble han overbevist om behovet for fred gjennom mekling. Peckover møtte Fredrik og Matilde Bajer på en nordisk kvinnekonferanse i 1888. Hun betalte Matilde Bajers utgifter, slik at hun kunne delta i internasjonale fredsmøter.
WLPA publiserte også mange tekster med korte fortellinger som illustrerte moralske poeng. Peckover oversatte diverse danske verker om pasifisme til engelsk, inkludert verker av Fredrik Bajer og Wilhelm Carlsen.
Peckover fikk revmatisme i begynnelsen av det 20. århundre. I de siste tretti årene av sitt liv reiste hun ikke mye, men brukte mesteparten av sin tid på sitt tidsskrift og WLPA.
Hun var også president i The Ladies' Temperance Committe, som distribuerte litteratur i Wisbech og den nærliggende forstaden Walsoken. Peckover ble nominert til Nobels fredspris i 1903 og 1905, 1911 og 1913, men fikk ikke prisen. Under første verdenskrig (1914-1918) fortsatte hun å støtte pasifistsaken og var en av de som signerte Open Christmas Letter i 1914.
Sammen med søsteren Algerina Peckover (1841-1927) ga hun økonomisk bistand til utarbeidelse og utgivelse i 1926 av en esperantoversjon av Bibelen i Storbritannia.
Stortornedderkopp
Stortornedderkopp (Centromerita bicolor) er en av edderkoppene i gruppen mattevevere og dvergedderkopper (Linyphiidae).
Utseende
Stortornedderkopp er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.
Arkhangelskevangeliaret
Arkhangelskevangeliaret (russisk: Архангельское Евангелие) er et illuminert manuskript på kirkeslavisk i kyrillisk skrift. Det ble til i 1092, muligens et sted rundt Novgorod. Den er den fjerde eldste kjent østslaviske bok.
Manuskriptets tidligste historie er ukjent. Det ble bragt til Moskva i 1876 av en bonde fra Arkhangelsk.
Manuskriptet er i tilfredstllende stand. Blekk og sinoberfarve er delvis falmet, men pergamentsidene har ingen spor etter smuss eller vann. For å delfinansiere en spesialistundersøkelse ble det i 1912 utgitt en faksimileutgave i et opplag av 100 eksemplarer. En vitenskapelig utgave fulgte i 1997.
Stefania Constantini
Stefania Constantini (født 15. april 1999 i Pieve di Cadore) er en italiensk curlingspiller, som representerer klubben CC Dolomiti.
Idrettskarriere
Constantini begynte med curling i 2009. Hun debuterte internasjonalt i Curling under Vinter-OL for ungdom 2016, der hun spilte i mikspar sammen med Callum Kinnear fra Storbritannia, disse kom på femteplass. Hun deltok i EM i curling 2017, der Italia fikk bronse.
Hun deltok i VM i curling for kvinner 2018 og EM i curling 2018, men Italia gikk ikke videre fra round robin i disse mesterskapene. Hun deltok i Vinteruniversiaden, men Italia gikk ikke videre fra round robin der. Hun vant det italienske mesterskapet i curling 2019, med laget Dolomiti FONTEL Gaspari. Under VM i curling for kvinner 2021 var hun skip, men Italia kom nest sist i round robin, og gikk ikke videre i turneringen. Hun spilte sammen med Amos Mosaner under VM i curling for mikspar 2021, og disse ble slått ut av Norge i kvartfinalen.
Hun deltok i mikspar under Vinter-OL 2022 sammen med Amos Mosaner, hvor de tok gull.
Referanser
<References />
Seatrans
Seatrans er i 2013 involvert i flere typer nisjer, som kjemikalier, gods, offshore og skipsmanagement. De har hovedkontor på Paradis i Bergen. Johan Gustav Hvide og Lars Helge Kyrkjebø er fortiden daglig leder og styreleder i selskapet, begge sønner av grunnleggerne.
Senna didymobotrya
Senna didymobotrya er en eviggrønn busk eller lite tre i erteblomstfamilien.
Den blir som regel 0,5–5 m høy, mer sjelden 9 m. Akselbladene er egg- til hjerteformete. Bladene er finnete og 10–50 cm lange. Det er 8–18 par småblad som er 2–6,5 cm lange, 0,5–2,5 cm brede og har kileformet basis. Blomsterknoppene er omgitt av brunsvarte høyblad før de åpner seg. Blomstene er gule og sitter 20–30 sammen i en opprett, akslignende klase i bladhjørnene. Det er 10 pollenbærere, 3 av dem er sterile (staminodier) og 2 er ekstra lange og krumme. Frukten er en flat belg, 7–12 cm lang, 1,5–2,5 cm bred og med 9–16 frø.
Senna didymobotrya vokser vilt i Angola, Etiopia, Kenya, Mosambik, Sudan og Uganda. Den forekommer i grasmark i fjellstrøk og i eviggrønn buskmark. Arten tåler litt frost og blir dyrket i hager i mange land, men er regnet som mindre hardfør enn slektningen Senna corymbosa.
Psalm 42 (Mendelssohn)
Psalm 42 (Wie der Hirsch schreit) (norsk: Salme 42) er en kantate for sopran, blandet kor og orkester, av Felix Mendelssohn-Bartholdy (opus 42). Teksten er basert på Det gamle testamentet, salme 42, i Salmenes bok, i oversettelse av Martin Luther. Verket ble komponert i 1837 og uroppført i 1838. Mendelssohns første versjon ble urfremført 1. januar 1838 i Gewandhaus, Leipzig, mens en annen versjon ble fremført 8. februar 1838, samme sted.
En ny versjon, bearbeidet av komponisten Johannes X. Schachtner utkom i 2005.
Uglands hus
Uglands hus er en kjøpmannsgård beliggende ved Torvet i Arendal sentrum. Den har navn etter sin eier i siste halvdel av 1800-tallet, Jens Lassen Ugland. Bygningen ble oppført 1751 av Peder Nielsen Brinck. Sitt nåværende utseende fikk bygningen etter en ombygging sent på 1870-tallet.
Bygningen var den eneste i området rundt Torvet som overlevde bybrannene midt på 1800-tallet. Det skyldes at det var vann på to kanter, Strandgaten var kanal og Torvet var den tids Pollen. I bakkant hadde bygningen en stor hage med trær som beskyttet mot flammene.
Mange kjenner bygningen under navnet ‘’Bondeheimen’’ som holdt til her med kafe og losji. Leo Trotskij overnattet her da han besøkte Arendal midt på 1930-tallet.
Philip Schjetlein
Career
Schjetlein studerte musikk ved jazzlinja på Trondheim musikkonservatorium, NTNU (2009). Sammen med studiekammerater initierte han sine egene Philip Schjetlein Quartet/Trio, med Adrian Waade (fiolin, ikke i trioen), Fredrik Luhr Dietrichson (kontrabass) og Hans Hulbækmo (trommer), og spilte i Studio Sokrates med programledere Knut Borge, filosof Elin Svenneby og Lars Nilsen NRK. Together with Wade he also collaborates in the quartet Wade/Schjetlein/Sundland/Nørstebø.
Timothy Laurence
Timothy James Hamilton Laurence (født 1. mars 1955) er en pensjonert britisk Royal Navy-offiser (viseadmiral) og den andre (og nåværende) ektemannen til prinsesse Anne, den eneste datteren til dronning Elizabeth II og prins Philip. Laurence var dronningens stallmester fra 1986 til 1989.
I 2011 ble han utnevnt til kommandørridder av Royal Victorian Order. Han ble dermed gjort til ridder og fikk rett til å føre tiltaleformen sir foran sitt navn.
Liste over São Tomé og Príncipes statsoverhoder
Dette er ei liste over São Tomé og Príncipes statsoverhoder siden landet blei uavhengig fra Portugal 12. juli 1975.
Statsoverhoder
<references group="lower-alpha"/>
NM i friidrett innendørs 2007
Lengde uten tilløp
Kun to deltakere.
Ola Mestad
Ola Mestad (født 8. desember 1955 i Oslo) er en norsk jussprofessor ved Universitetet i Oslo. Han har juridisk doktorgrad, har praktisert som advokat og ledet Etikkrådet fra 2010 til 2014.
Fra 2015 til 2019 var han leder for Kontaktpunktet for ansvarlig næringsliv, et organ som skal fremme OECDs retningslinjer for flernasjonale selskaper, og bidra til å håndtere enkeltsaker om etterlevelse av retningslinjene.
Mestad har vært styreleder i Fondet for dansk-norsk samarbeid siden 2017.
Han er utnevnt til ridder av første klasse av Dannebrogsordenen.
EM i basketball for menn 1991
EM i basketball for menn 1991 (europamesterskapet i basketball for menn) ble arrangert i Roma i Italia i 1991.
Superkupa Shqiptare
Superkupa Shqiptare, også kalt kun SuperKupa, er en årlig fotballkamp i Albania som blir arrangert av Federata Shqiptare e Futbollit (FSHF). Turneringen er en såkalt superfinale mellom vinneren av den øverste divisjonen Kategoria Superiore og det nasjonale cupmesterskapet Kupa e Shqipërisë. Turneringen har vært avholdt hvert år siden 1989 og blir spilt på Qemal Stafa stadion i Tirana.
Mestvinnende lag er KF Tirana, som per 2018 stod med 11 mesterskapstitler. I årene 1993, 1996 og 1999 ble turneringen ikke avholdt som følge av at vinneren av Kategoria Superiore og Kupa e Shqipërisë var den samme.
Myrsnabelmattevever
Myrsnabelmattevever (Centromerus arcanus) er en av edderkoppene i gruppen mattevevere og dvergedderkopper (Linyphiidae).
Utseende
Myrsnabelmattevever er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.
Stanton (Nord-Dakota)
Stanton er en by i Nord-Dakota i USA. Den er administrasjonssenter for fylket Mercer County og ved folketellingen i 2010 hadde byen 366 innbyggere.
Historie
Stanton ble grunnlagt i 1883 og ble oppkalt etter etternavnet til moren til McGrathbrøderene som var blant de første nybyggerne på stedet i 1882. I 1974 ble Knife River Indian Villages National Historic Site, som blant annet var bostedet til Sacagawea, etablert i nærheten av Stanton.
Allround-VM på skøyter 1994, kvinner
Allround-VM på skøyter 1994, kvinner ble arrangert på U.S. High Altitude Speed Skating Center i Butte, Montana, USA, 5. og 6. februar 1994 med 23 deltakere fra 11 nasjoner.
Emese Hunyady fra Østerrike ble verdensmester.
Funksjonærer
Blant funksjonærene stilte norske Svein Inge Strugstad som starter.
Ski-VM 2011 – Kombinert stor bakke/10 kilometer
Kombinert stor bakke/10 kilometer for herrer under Ski-VM 2011 ble holdt den 2. mars 2011 i Holmenkollen og Holmenkollbakken i Oslo. Franske Jason Lamy-Chappuis vant øvelsen, mens tyskerne Johannes Rydzek og Eric Frenzel endte på henholdsvis andre- og tredjeplass. Etter hopprennet var det norske Håvard Klemetsen som ledet.
Bill Demong var både regjerende verdensmester fra 2009 i Liberec, Tsjekkia og olympisk mester fra 2010 i Vancouver, Canada. Denne gangen fikk Demong en 6.-plass etter et sterkt langrenn hvor han hadde nest beste tid, bare slått av Felix Gottwald i langrennsdelen.
Langrenn 10 km
Rundet = Tatt igjen med en runde i langrennet og tatt ut av løypa. DNF = ikke fullført. DNS = ikke startet.
Cricket under Stillehavslekene 2011
Cricket under Stillehavslekene 2011. Cricket var en av flere sporter som var med i de fjortende stillehavslekene som ble arrangert i Nouméa på Ny-Caledonia i perioden 27. august til 10. september 2011. Det var sjette gangen som cricket var med på programmet under stillehavslekene. Det var kun en turneringer for menn, fire lag deltok.
Paradihammus
Paradihammus er en slekt av biller som tilhører den artsrike underfamilien Lamiinae i familien trebukker (Cerambycidae).
Levevis
Disse billene har larver som lever i død ved av løvtrær, ofte like under barken.
Utbredelse
Arten er utbredt på Sri Lanka.
Svea (jentenavn)
Det tidligste belegget for at Svea begynte å brukes som fornavn er fra 1818 og kan høre sammen med Esaias Tegnérs dikt med dette navn fra 1811. Svea var populært tiårene før og etter forrige århundreskiftet da navnet formodentlig tilhørte 20-på-topp. De senere tiårene på 1900-tallet fikk kun enkelte piker i hvert årskull navnet som det som på svensk kalles tilltalsnamn. Århundreskiftet har muligvis innebåret et vendepunkt, og navnet er nå atter på vei oppover i topplistene.
Den 31. desember 2012 fantes det totalt 10 998 personer i Sverige med navnet, hvorav 5 262 med det som tiltalenavn. Året 2009 fikk 187 piker navnet, som gav Svea plass 71 på listen over de 100 vanligste tiltalenavnene på piker 2009.
Navnedag: i Sverige den 2. januar (siden 1901), i Svensk-Finland den 14. august.
Simpsonørkenen
Simpsonørkenen (engelsk Simpson Desert) er en ørken i grenseområdene mellom Nordterritoriet, Sør-Australia og Queensland i de sentrale delene av Australia. Den har et flateinnhold på 176 500 km².
Den første europeeren som så ørkenen var forskeren og oppdageren Charles Sturt i 1845, på sin reise i området i 1844–46. Først i 1936 lyktes det Ted Colson, som den første hvite mann, å krysse ørkenen i sin helhet. Ørkenen er oppkalt etter den australske geografen Allen Simpson.
Geografi
Simpsonørkenen består av et stort område med tørre, rødfargede sandsletter og sanddyner. Den største delen ligger i Nordterritoriet, men ørkenen strekker seg også inn i Sør-Australia og Queensland. Ørkenen avgrenses i sørvest av elva Finke, i nordvest av østlige utløpere av MacDonnellfjellene, i nordøst av elva Georgina, i sørøst av elva Diamantina og i sør av Eyresjøen.
Simpsonørkenen er en erg, og gjennom ørkenen, i retning nord-sør, går de lengste parallelle sanddynene i verden. Disse sanddynene er statiske, og blir holdt på plass av vegetasjon, hovedsakelig i form av hardføre gressarter. Dynene varierer i høyde fra 3 meter i vest til rundt 30 meter i øst. Den største og mest berømte dynen er den 40 meter høye Nappanerica, som vanligvis blir kalt «Big Red» (et navn den fikk av Dennis Bartell, en utforsker i Simpsonørkenen).
Klimaet i ørkenen er usedvanlig tørt, og mesteparten av området har en årlig nedbør på 125 mm eller mindre. Et spesielt trekk ved Simpsonørkenen er periodiske flommer i enkelte områder, forårsaket av regn som renner inn i ørkenen fra utenforliggende områder. Foruten elvene som er nevnt over renner flere elver som bare er vannførende i regnsesongen inn i ørkenen, så som Todd, Plenty, Hale og Hay.
Under Simpsonørkenen ligger Great Artesian Basin, et enormt grunnvannsreservoar i det endorheiske bekkenet som drenerer til Eyresjøen. Vann fra bekkenet kommer til overflaten gjennom tallrike naturlige kilder, som ved Dalhousie Springs, og gjennom brønner som er blitt boret langs vandringsruter for kveg og sauer, eller som følge av leting etter petroleumsforekomster. Som følge av utnyttelsen av slike brønner har vannføringen til kildene blitt stadig lavere i senere år.
Historie
Utforskeren Charles Sturt, som besøkte regionen fra 1844-1846, var den første europeeren som så ørkenen. Det skulle imidlertid vare helt til 1936 før Ted Colson ble den først hvite person til å krysse over ørkenen i sin helhet. Ørkenen ble gitt navnet Simpsonørkenen av Cecil Madigan, og den er oppkalt etter Alfred Allen Simpson, en australsk filantrop, geograf og president i den Sør-Australske avdelingen av Royal Geographical Society of Australasia.
I 2009-2010 hadde regionen som drenerer til ørkenen den mest nedbørrike perioden som har vært registrert på flere tiår, og som følge av dette våknet Simpsonørkenens planteliv i en eksplosjon av liv og farge. Regnvær oversvømmet det nordvestre Queensland og områdene sør for Carpentariabukta. Totalt rant 17 kubikkilometer inn i elvene som renner fra Queensland sørvestover gjennom Channel Country mot Eyresjøen.
I 2010 oppdaget forskere elveleier fra forhistoriske elver under ørkenen.
Økologi og vern
Vegetasjonen i Simpsonørkenen består i all hovedsak av hovedsakelig av gressarter som Zygochloa paradoxa og forskjellige arter av slekten triodia (spinifex), som vokser mellom og delvis langs sidene på sanddynene. Relativt vanlige er også mulgatrær, en type akasiebusker. Når en av områdets sjeldne regnskurer viser seg dukker det opp en overflod av ville blomster. Langs elveleiene vokser også eukalyptustrær.
Dyrelivet i ørkenen er tilpasset det hete og tørre miljøet og de sesongmessige flommene, og omfatter blant annet vannholderfrosken (Litoria platycephala) og et antall andre reptiler som har tilhold i ørkengresset. Andre stedegne arter er blant pattedyrene Byrnes pungmus (Dasycercus byrnei) (lokalt kalt «kowari»), og av fugler kan nevnes grå gressgjerdesmett (Amytornis barbatus). Eyresjøen og de øvrige sesongmessige våtmarkene er viktige habitater for fisk og fugler, spesielt som hekkeplass for vannfugler, mens det i og langs elvene finnes fugler, flaggermus og frosker. Foruten Eyresjøen omfatter de sesongmessige våtmarkene Coongiesjøene samt sumpene som dukker opp når elvene Diamantina, Cooper Creek og Strzelecki Creek er i flom. Blant de mange fuglene som holder til i disse våtmarkene er fregneand (Stictonetta naevosa), pungand (Biziura lobata), australmåke (Larus novaehollandiae), australsk pelikan (Pelecanus conspicillatus), egretthegre (Ardea alba), bronseibis (Plegadis falcinellus) og beltestylteløper (Cladorhynchus leucocephalus). De mange kildene i Great Artesian Basin er også viktige habitater for mange planter, fisk, snegler og andre virvelløse dyr.
Ettersom ørkenen er ubeboelig for mennesker er den opprinnelige vegetasjonen stort sett intakt. Habitatene er ikke truet av jordbruk, men er truet av innførte arter, spesielt kameler og ville kameler. Den eneste menneskelige aktiviteten i selve ørkenen har vært bygginger av gassrørledninger. Områdene i utkanten av ørkenen blir dog brukt som kvegbeite. Områdene rundt grunnvannskildene og andre vannhull er sårbare for overbruk og skader.
Det er etablert flere verneområder som helt eller delvis ligger i Simpsonørkenen, så som Simpson Desert nasjonalpark, Witjira nasjonalpark, Lake Eyre nasjonalpark, Simpson Desert Conservation Park og Simpson Desert Regional Reserve.
Transport og turisme
Det går ingen faste veier gjennom ørkenen, men under seismiske undersøkelser foretatt av oljeselskaper på 1960- og 1970-tallet ble det laget flere kjørespor inn i området, med navn som French Line, Rig Road og QAA Line. Disse veisporene eksisterer fremdeles og er framkommelige for velutstyrte kjøretøyer med firehjulstrekk og ekstra drivstoff og vann. Tilgang til ørkenen går hovedsakelig gjennom byene Innamincka og Oodnadatta i Sør-Australia, samt fra Birdsville, Bedourie, Thargomindah og Windorah i Queensland. Før 1980 passerte en seksjon av jernbanen dra Adelaide til Darwin langs vestsida av Simpsonørkenen.
Ørkenen er populær blant turister, spesielt om vinteren, og populære landmarker og severdigheter er ruinene og kildene ved Dalhousie Springs, våtmarkene ved Purnie Bore wetlands, Approdinna Attora Knoll og Poeppel Corner (hvor Queensland, Sør-Australia og Nordterritoriet møtes). På grunn av den voldsomme heten og utilstrekkelig utstyrte bilførere som tidligere har prøvd å krysse ørkenen har myndighetene i Sør-Australia fra 2008-2009 bestemt at Simpsonørkenen skal være stengt om sommeren, for å redde dårlig forberedte «eventyrere» fra seg selv.
Alpint under Vinter-OL 1968 – Storslalåm kvinner
Storslalåmkonkurransen for kvinner under Vinter-OL 1968 ble avholdt i Chamrousse 15. februar 1968 med 47 utøvere fra 18 nasjoner.
Den regjerende verdensmester var Marielle Goitschel fra Frankrike, mens Canadas Nancy Greene vant verdenscupen i storslalåm for 1967-sesongen, og som også ledet verdenscupen I storslalåm før Vinter-OL i 1968-sesongen, sammen med Fernande Bochatay fra Sveits.
Johan F. W. Schlegel
Johan Frederik Wilhelm Schlegel (født 4. oktober 1765 i København, død 19. juli 1836 på Søllerød slott, Sjælland) var en dansk jurist. Han var professor i jus allerede fra 1789. Schlegel var rektor for Universitetet i København i tre perioder (1803–1804, 1812–1813 og 1828–1829).
Schlegel var sønn av professor Johan Heinrich Schlegel og kom fra en svært lærd og språkmektig familie der han fikk grundig undervisning. Moren skal ha snakket fransk med gutten, mens faren snakket tysk. Den tyske filosofen og forfatteren Friedrich Schlegel var et av hans søskenbarn.
Over halvparten av delegatene til Riksforsamlingen på Eidsvoll var jurister, og det var femten teologer (prester). 44 av de 112 eidsvollsmennene hadde utdanning fra Københavns Universitet. Ola Mestad mener at Christian Magnus Falsen og andre sentrale eidsvollsmenn utdannet i København var påvirket av den liberale Schlegel, slik at Schlegels ideer om næringsfrihet, ytringsfrihet og religionsfrihet preget grunnlovsarbeidet. Schlegel arbeidet særlig innenfor naturrett. Schlegels bidrag til 1814-grunnloven har vært lite kjent.
Centromerus brevivulvatus
Centromerus brevivulvatus er en av edderkoppene i gruppen dvergedderkopper (Linyphiidae).
Utseende
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Bleksnabelmattevever
Bleksnabelmattevever (Centromerus dilutus) er en av edderkoppene i gruppen mattevevere og dvergedderkopper (Linyphiidae).
Utseende
Bleksnabelmattevever er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.
Fotball under Stillehavslekene 2011
Fotball under Stillehavslekene 2011. Fotball var en av flere sporter som var med i de fjortende stillehavslekene som ble arrangert i Nouméa på Ny-Caledonia i perioden 27. august til 10. september 2011. Det var fjortende gangen som fotball var med på programmet under stillehavslekene. Det var to turneringer, en for menn og en for kvinner. Ny-Caledonia vant herreturneringen og Papua Ny-Guinea vant dameturneringen.
Østelva
Østelva var betegnelsen på hovedfløtningsvassdraget fra Tvillingtjern/Gulltjern til Haldenkanalen. Fra gammelt av har man hatt to hovedfløtingsvassdrag frem til det som i dag kalles Haldenkanalen: Østelva og Vestelva. Haldenvassdragets vestelv har sitt utspring i Flolangen i Nes, og renner gjennom Floen og Bjørkelangen og får i Søndre Høland tilløp fra Øgderen og Tunnsjøen. Ved Mjermetangen på Lund i Søndre Høland treffer Vestelva sammen med Østelva som kommer fra Tvillingtjern/Gulltjern, Setten og Mjermen. Østelva og Vestelva renner felles ut i Skulerudvannet. Mangenvassdraget renner inn i Sverige og hører i utgangspunktet ikke til Haldenvassdraget, men naturgeniet Engebret Soot greide å binde disse fløtningssystemene sammen via Sootkanalen.
Christoph von Krogh
Gerhard Christoph von Krogh (født 10. oktober 1785 ved Haderslev, død 12. april 1860) var en dansk offiser som deltok i Treårskrigen.
Biografi
Han var sønn av Friderich Ferdinand von Krogh og Rosina Elizabeth von Frankenberg und Proschlitz.
Ved krigsutbruddet i 1848 (Treårskrigen) overtok han kommandoen over en brigade. Under våpenhvilen 1848-49 var han kommanderende general i Jylland og sørget blant annet å forbedre festningen Fredericia. I 1849 ble han overgeneral med Frederik Læssøe som stabssjef. Han utmerket seg i angrebet på Sundeved i 1849, men fikk senere skylden for flåtens nederlag i Egernførde. Dette medførte at han ble avsatt. Senere ble han frikjent av en undersøkelseskommisjon og gjeninnsatt, nå som overgeneral for hele landhæren i 1850. Han ledet Slaget på Isted Hede, som Danmark vant overlegent.
Han var kommanderende general i Slesvig fra 1851 og i Holsten og Lauenburg med hovedkvarter i Kiel.
I 1856 ble han fritatt for kommando på grunn av sykdom. Han flyttet da til København og fikk en bolig i det daværende Frederik VI's Palæ (Schacks Palæ; senere kalt Christian IX's Palæ – det sydøstlige av Amalienborg-paléene) og fra 1858 en hedersgave fra staten på 15 000 riksdaler.
Han ble gift 6. februar 1813 med Siegfriede Victorine Knuth.
Kroghsgade i Århus er oppkalt etter ham.
Bryoporus
Bryoporus er en gruppe (slekt) av biller som hører til underfamilien Tachyporinae i den store familien kortvinger (Staphylinidae). De er middelsstore, glatte og blanke, broket fargede biller med et stort og bredt brystskjold (pronotum) og et forholdsvis lite, rundt hode.
Utseende
Små (ca. 4 millimeter), langstrakte, blanke kortvinger, gjerne mer eller mindre rødbrune på farge. Hodet er forholdsvis lite med nokså små fasettøyne, kort og bredt. Halsskjoldet (pronotum) er stort og hvelvet, blankt og glatt. Dekkvingene er kraftig punkterte. Bakkroppen er lang, jevnt avsmalnende, blank, med tydelige, utstående hår.
Levevis
Bryoporus-artene finnes gjerne i skog der de kan leve mellom løvstrø, på trestammer og mange andre steder. De flyr godt og gjerne og kan påtreffes flygende i solskinn.
Beltestakk
Beltestakk er betegnelsen på en kvinnebunad fra Øst-Telemark. Navnet kommer av det brede beltet som hører til denne bunaden. Bunaden er en videreføring av folkedrakten slik den ble båret i og særlig rundt i Heddal, Hjartdal, Sauherad og Bø etter 1850 og fremover, og lokalt er også til dels betegnelsen Bø-stakk i bruk.
Belte og forkle
Beltet er vevd på brikkevev og har frynser i den ene enden. Beltet har store likheter med beltet som brukes i kvinnebunad fra Øst-Telemark (raudtrøye), men er bredere og lengre, og festes på ulikt vis på de to bunadene.
Lengden på beltet tilpasses midjemålet på bæreren av beltestakken, og bredden tilpasses høyden til bæreren. Ved påkledning tar kvinnen først på seg forkleet, deretter snurres beltet flere ganger om midjen og festes ved at frynsene dyttes inn under beltet på undersiden og oversiden av beltet. Forklebåndene skal henge ned midt foran og duskene skulle fra gammelt av henge foran og beskytte livmoren.
Forkleet er i sort, ensfarget ullsateng og pyntes med bånd nederst; det er i dag (2017) vanligst med kjøpte, mønstrede silkebånd, fløyelsbånd og agramaner i ulike kombinasjoner, men håndbroderte bånd kan også brukes.
Stakk og liv
Beltestakken har stakk i sort ullklede med påsydd liv, også kalt uplut. Stakken er svært vid nederst. Det brukes ikke løslomme til beltestakk, men bunadstilvirkeren har ofte sydd inn en skjult lomme i den ene sidesømmen på stakken, til oppbevaring av mindre gjenstander (som lommetørkle og salmebok).
For livet er det svært mange valgmuligheter både når det gjelder stofftype og farger. Både fløyelsliv, ullkledesliv og damaskliv brukes.
Bryoporus
Systematisk oversikt / norske arter
Slekten blir ofte delt opp i flere slekter.
Beltestakk
Skjorte
Til beltestakken kan det brukes mange typer skjorter. Hvite skjorter i bomull eller lin er vanlig, de kan prydes med kulørte broderier i korssting, smøyg eller rosesaum. Monokrome broderier benyttes aldri på skjorter til beltestakk, og dette er et annet punkt der beltestakken skiller seg fra Øst-Telemarksbunaden.
Det kan også benyttes kulørte følleskjorter av mønstret silke eller kulørt, ensfarget, såkalt «nervøs» fløyel, og undertrøyer av mønstret bomull. Slike kulørte skjorter har ikke broderier.
Rowsburg (Ohio)
Historie
Rowsburg ble opprettet i 1835 av Michael D. Row og ble navngitt etter ham. Et tidligere navn benyttet for Rowsburg var Rows. Et postkontor kalt Rows ble etablert i 1840 og var i drift til 1905.
Beltestakk
Trøye (jakke)
Det brukes sort trøye til beltestakk. Trøya lukkes med en enkelt sølvspenne i filigransteknikk. Snittet på trøya har likhetstrekk med den eldre trøyemodellen til Øst-Telemarksbunaden, men beltestakkens trøye er kortere i ryggen.
Rowsburg (Ohio)
Viktig person
Rufus Cole, en medisinsk forsker og den første direktøren for Rockefeller University Hospital, ble født i Rowsburg i 1872.
Beltestakk
Sølv og halstørkle
På hver side av livet kan det være fastsydd såkalte maler eller maljer i sølv. Disse maljene er bare til pynt på beltestakken; det skal ikke tres sølvkjede gjennom maljene.
I halsen lukkes skjorten med en halsring, hornring eller bøheringsring (hornring med heng) i sølv øverst der kragen er festet til selve skjorten. På skjortebrystet festes én eller to større søljer.
Dersom bæreren bruker skjorte med mansjetter, lukkes mansjettene med mansjettknapper i sølv.
Philippe de Rothschild
Philippe de Rothschild (født 13. april 1902 i Paris, død 20. januar 1988 i Paris) var en fransk gründer og godseier som tilhørte bankdynastiet til familien Rothschild. Phillipe var den yngste sønnen til baron Henri James de Rothschild og Mathilde Sophie Henriette von Weissweiller. Han var innehaver av godset Château Mouton-Rothschild i Pauillac i Bordeaux og var en av de mest sentrale vindyrkere i verden. Nathaniel de Rothschild hadde kjøpt eiendommen Château Brane Mouton og omdøpt den til Château Mouton-Rothschild i 1853. Gjennom strategiske kalitetsbestrebelser og innovativ markedsføring omdannet Phillipe det til et vingods innenfor luksussegmentet av markedet.
Beltestakk
Sølv og halstørkle
Trøya lukkes med en løs draktspenne i filigran.
Philippe de Rothschild
Phillipe var interessert i motorsport og deltok i racing under Grand Prix motor racing. Han var også en manusforfatter og en dramatiker, en teaterprodusent, filmprodusent og dikter.
Beltestakk
Strømper og sko
Til beltestakken brukes sorte strømper og bunadskjorte. I nyere tid er det mest vanlig å bruke sorte bunadsko av den typen som anvendes til mange forskjellige bunader. Spesifikt for beltestakken er imidlertid bruken av sorte såkalte «dufsesko», eller eventuelt snørestøvler/knappestøvler.
Friidrett under Sommer-OL 1896 – Lengdehopp menn
Lengdehopp for menn var en av fire hoppøvelser i friidrett under OL 1896 i Athen. Ni deltakere fra fem nasjoner deltok i lengdehoppkonkurransen som ble avviklet 7. april. Ellery Clark fra USA vant konkurransen foran to landsmann og ble den første olympiske mesteren i lengdehopp i moderne tid.
József Keresztessy
József Keresztessy (født 19. september 1885 i Budapest, død 29. desember 1962 i Toronto i Canada) var en ungarsk sportsutøver som deltok under de olympiske leker 1912 i Stockholm.
Keresztessy vant en olympisk sølvmedalje i turn under OL 1912 i Stockholm. Han var med på det ungarske laget som kom på andreplass i lagkonkurransen i mangekamp bak Italia. Det var fem lag fra fem nasjoner som var med i konkurransen som ble avholdt på Stockholms stadion. Det var mellom 16 og 40 deltakere på hvert lag.
VM i kunstløp 2013
VM i kunstløp 2013. Verdensmesterskapet i kunstløp for menn, kvinner, parløp og isdans ble arrangert i Budweiser Gardens i London, Ontario, Canada 11. til 17. mars 2013.
EM i basketball for menn 1993
EM i basketball for menn 1993 (europamesterskapet i basketball for menn) ble arrangert i Tyskland i 1993.
Basketball under Stillehavslekene 2011
Basketball under Stillehavslekene 2011. Basketball var en av flere sporter som var med i de fjortende stillehavslekene som ble arrangert i Nouméa på Ny-Caledonia i perioden 27. august til 10. september 2011. Det var fjortende gangen som basketball var med på programmet under stillehavslekene. Det var to turneringer, en for menn og en for kvinner. Ny-Caledonia vant herreturneringen og Tahiti vant dameturneringen.
Heptachispa
Heptachispa er en slekt av biller som tilhører familiegruppen bladbiller (Chrysomelidae). Både larvene og de voksne (imago) er planteetere.
Utseende
Middelsstore (ca. 6-7 millimeter), avlange, matte, brunlige bladbiller, dekkvingene med mørke tegninger. Oversiden er tett og kraftig punktert. Antennene består av 7 ledd og er korte og noe fortykkede mot spissen. Hodet er bredere enn langt. Pronotum er rektangulært, tett og grovt punktert. Dekkvingene er jevnbrede og har 9 punktstriper (i den midtre delen parvise), tre opphøyde lengderibber, med en utoverrettet pigg på hvert bakhjørne.
Levevis
Både larver og voksne lever på planter og eter fra dem. Disse artene holder seg gjerne til én eller noen få vertsarter, larvene minerer i bladene til de samme plantene som de voksne gnager på. Artene lever på planter i familien Malpighiaceae.
Utbredelse
Slekten er utbredt fra Fransk Guyana i nord til Paraguay i sør.
Systematisk inndeling
Hispinae inkluderer noen ganger gruppen (underfamilien) skjoldbiller, da som stammen Cassidini, i denne oversikten er den holdt utenfor, og plassert inn i som søstergruppen skjoldbiller. Andre klassifikasjoner plasserer denne gruppen (som Hispini) som en undergruppe av skjoldbillene. Noen ganger blir noen asiatiske slekter også plassert i Chalepini.
Stanton
Stanton kan vise til:
Cayma (distrikt)
Cayma er et distrikt i provinsen Arequipa i regionen Arequipa i Peru. Distriktets nasjonale statistikkode er 040103 og hovedstaden er Cayma.
Micropeltus
Micropeltus er en slekt av fargerike biller som hører til gruppen skarabider (Scarabaeoidea).
Utseende
Middelsstore, blankt svarte gullbasser med gule tegninger. Kroppen er bredest nær pronotums forende, jevnt tilsmalnende bakover.
Levevis
Larvene lever gjerne i råtnende ved eller annet dødt, organisk materiale.
Utbredelse
Slekten er utbredt på Madagaskar.
Saint Lucia under VM i friidrett 2019
Saint Lucia deltok under VM i friidrett 2019 (utendørs) fra 27. september til 6. oktober 2019 i Doha i Qatar.
Klorin
Klorin kan referere til:
Boulaye Dia
Boulaye Dia (født 16. november 1996) er en franskfødt senegalesisk fotballspiller som spiller for den italienske klubben, på lån fra den spanske klubben.
Landslaget
Han ble tatt ut i s tropp til VM i fotball 2022 i Qatar.
Unit - Direktoratet for IKT og fellestjenester i høyere utdanning og forskning
Hovedkontoret var lagt til Trondheim. Den 1. juli 2021 fusjonerte deler av direktoratet med Direktoratet for høyere utdanning og kompetanse. Roar Olsen var direktør i Unit, og ble direktør for det nye forvaltningsorganet Sikt, som ble etablert med virkning fra 1. januar 2022.
Tomohammus
Tomohammus er en slekt av biller som tilhører den artsrike underfamilien Lamiinae i familien trebukker (Cerambycidae).
Levevis
Disse billene har larver som lever i død ved av løvtrær, ofte like under barken.
Utbredelse
Arten er utbredt i Øst-Afrika (Tanzania).
Skreppesnabelmattevever
Skreppesnabelmattevever (Centromerus incilium) er en av edderkoppene i gruppen mattevevere og dvergedderkopper (Linyphiidae).
Utseende
Skreppesnabelmattevever er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.
Hanna Svenni
Hanna Svenni (født 5. mai 2002) er en norsk skøyteløper og bandyspiller. Hun deltar i nasjonale og internasjonale konkurranser i hurtigløp på skøyter og i bandy og representerer Norge og Asker Skøyteklubb i hurtigløp på skøyter og Høvik Idrettsforening i bandy.
Hun spilte for Norges U-17-kvinnelandslag i bandy i U17-verdensmesterskapet i bandy for kvinner i Irkutsk 2017 hvor Norge tok en 4.-plass.
Personlige rekorder i hurtigløp på skøyter
Oppdatert 16. november 2022.
Kunståret 1952
Kunståret 1952 er en oversikt over hendelser, fødte og avdøde kunstnerpersonligheter i 1952.
South by Southwest
South by Southwest (SXSW) er en festival for musikk, film og interaktive medier. De tre forskjellige delfestivalene arrangeres relativt separat med forskjellige start- og sluttdatoer. Musikkfestivalen regnes som verdens største med over 1400 band som spiller hvert år. Festivalen finner sted i Austin i Texas hver mars og varer i en drøy uke (festivalen for interaktive medier i 5 dager, musikkfestivalen i 6 dager og filmfestivalen i 9 dager). Den første festivalen fant sted i 1987.
Festivalen avholdes av firmaet SXSW Inc., som planlegger og arrangerer konferanser, messer, festivaler og andre aktiviteter.
SXSW Music
SXSW Music er den største musikkfestivalen av sitt slag i verden med mer enn 2400 aktiviteter (per 2014). På festivalen kan man oppleve konserter og videoinnslag fra relevante musikkartister.
Festivalen har vokst fra 700 deltagere i 1987 til over 28 000 deltagere.
Musikere og band må selv betale for reise og overnatting. Festivalen tilbyr et kontantbeløp (100 dollar for soloartister og 250 dollar for band) eller et armbånd som gir tilgang til andre aktiviteter på festivalen.
SXSW Film
SXSW Film strekker seg over ni dager og danner rammen til et kreativt miljø for filmfolk og publikum. Festivalen er bygget opp av foredrag, paneldiskusjoner, workshop og mye mer. I 2015 var der mer enn 250 aktiviteter med 735 ulike arrangører.
SXSW Interactive
SXSW har fokus på ny teknologi og nye trender innenfor digital kommunikasjon. Festivalen består av messer, foredrag, fester og hjelp til nye virksomheter i bransjen.
Økonomisk påvirkning
SXSW er det arrangementet i Austin i Texas som har størst økonomisk betydning for byen. I 2013 ble det anslått at festivalen bidro med over 218 millioner dollar.
Volleyball under Stillehavslekene 2011
Volleyball under Stillehavslekene 2011. Volleyball var en av flere sporter som var med i de fjortende stillehavslekene som ble arrangert i Nouméa på Ny-Caledonia i perioden 27. august til 10. september 2011. Det var fjortende gangen som volleyball var med på programmet under stillehavslekene. Det var to turneringer, en for menn og en for kvinner. Wallis og Futuna vant herreturneringen og Tahiti vant dameturneringen.
Oberamt Ravensburg
Oberamt Ravensburg var en forvaltningsenhet i den tidligere tyske delstaten Württemberg. I 1934 ble den omdøpt til Kreis Ravensburg og i 1938 ble den utvidet til å omfatte størstedelen av den tidligere Oberamt Waldsee. Under kretsreformen den 1. januar 1973 ble kretsen en del av Landkreis Ravensburg.
EM i basketball for menn 1995
EM i basketball for menn 1995 (europamesterskapet i basketball for menn) ble arrangert i Athen i Hellas i 1995.
Österdalälven
Österdalälven er ei elv i Dalarna i Sverige. Den er rundt 300 km lang og har to tilløpselver; Storån og Sörälven, som renner sammen ved byen Idre og danner Österdalälven. Derfra renner elva mot sørøst gjennom kommunene Älvdalen, Mora, Leksand og Gagnef, til den ved Djurås løper sammen med Västerdalälven og danner Dalälven - Sveriges tredje største elv. Österdalälven er utbygget til kraftproduksjon, og det største kraftverket langs elva er Trängslet. Elva renner også gjennom Siljan, Sveriges sjette største innsjø.
Nordstrandhallen
Nordstrandhallen var en idrettshall på Nordstrand i Oslo. Den ble innviet 8. november 1955 og revet vinteren 2017 for å rydde plass til en ny hall.